มีตุ่มใสๆเล็กๆ เล็กมาก เยอะด้วยครับ มีที่คอนิดหน่อย ไม่รู้ว่าตุ่มใสเล็กๆเกิดจากอะไรครับ
สวัสดีค่ะ ตุ่มใสๆ บริเวณหน้าอกดังกล่าว อาจเป็นรูขุมขนอักเสบซึ่งเกิดจากการติดเชื้อแบคทีเรียหรือเชื้อรา หรือไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดง มักมีหลายตุ่ม อาจเป็นหัวหนอง มักมีอาการเจ็บเล็กน้อยหากสัมผัส แต่จะไม่ค่อยคันเหมือนสิว พบได้บ่อยที่หน้าอก แผ่นหลัง หนังศีรษะ หนวด แขน ขา หัวหน่าว เป็นต้น หากเป็นไม่มาก แนะนำให้ฟอกทำความสะอาดด้วยสบู่ฆ่าเชื้อเวลาอาบน้ำ ไม่ใช้หินหรือใยขัดตัว และใช้ยาปฏิชีวนะแบบทา เช่น มิวพิโรซิน (mupirocin) ทาวันละ 2-3 ครั้ง หากเป็นมากอาจต้องทานยาปฏิชีวนะร่วมด้วยนอกจากนี้ ตุ่มบริเวณหน้าอกดังกล่าว อาจเป็นผื่นที่เกิดจากการแพ้หริอระคายเคืองจากสารเคมีต่างๆ ก็ได้ แต่มักมีอาการคันร่วมด้วยเป็นหลัก ดังนั้นหากไม่มีอาการคันก็ไม่น่าใช่ อย่างไรก้ตามให้พยายามหลีกเลี่ยงสิ่งที่อาจทำให้เกิดการแพ้และระคายเคืองร่วมด้วย เช่นการใช้สบู่ที่มีความอ่อนโยน หลีกเลี่ยงการใส่น้ำหอม สเปรย์และโลชั่นทาผิว เป็นต้น